CELEX: C2004/251/43
Language: el
Date: 2004-10-09 00:00:00
Title: Yπόθεση Τ-278/04: Προσφυγή της Jabones Pardo, S.A., κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 9 Ιουλίου 2004

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/23
            
         Προσφυγή της Jabones Pardo, S.A., κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ), που ασκήθηκε στις 9 Ιουλίου 2004
   (Yπόθεση Τ-278/04)
   (2004/C 251/43)
   Γλώσσα διαδικασίας: η ισπανική
   Η Jabones Pardo, S.A., εκπροσωπούμενη από τον δικηγόρο José Enrique Astiz Suárez, μέλος του δικηγορικού συλλόγου της Μαδρίτης, άσκησε στις 9 Ιουλίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να μεταρρυθμίσει την προσβαλλομένη απόφαση κατά τα κεφάλαια που αφορούν την ομοιότητα των σημείων και των προϊόντων και να κρίνει ότι η ανακοπή πρέπει να γίνει δεκτή και ότι η αίτηση καταχωρίσεως πρέπει να απορριφθεί για τα προϊόντα των κλάσεων 3 και 5, και
            
         
               —
            
            
               να ανακαλέσει την απόφαση προκειμένου να πραγματοποιηθεί νέα και ορθή σύγκριση των σημείων και των προϊόντων που προσδιορίζονται από αυτά, λαμβανομένης υπόψη της μεγάλης οπτικής και ηχητικής ομοιότητας μεταξύ «YUPI» και «YUKI», καθώς και του γεγονότος ότι πολλά από τα προϊόντα που προσδιορίζονται με τα σήματα αυτά είναι πανομοιότυπα ή σχεδόν πανομοιότυπα.
            
         Ισχυρισμοί και κύρια επιχειρήματα:
   
               Αιτών την καταχώριση κοινοτικού σήματος:
            
            
               QUIMI ROMAR S.L.
            
         
               Κοινοτικό σήμα προς καταχώριση:
            
            
               Λεκτικό σήμα «YUKI» — Αίτηση 1 353 515 για προϊόντα των κλάσεων 3, 5 και 28
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Η προσφεύγουσα
            
         
               Αντιταχθέν δικαίωμα επί σήματος ή σημείου:
            
            
               Ισπανικό λεκτικό σήμα «YUPI» (246 715) για προϊόντα της κλάσεως 3 (προϊόντα αρωματοποιίας και κηροποιίας κάθε είδους, αιθέρια έλαια και οδοντοσκευάσματα)
            
         
               Απόφαση του τμήματος ανακοπών:
            
            
               Δέχεται εν μέρει την ανακοπή για τα προϊόντα που αφορά αυτή, ήτοι: «σαπούνια, είδη αρωματοποιίας, αιθέρια έλαια, καλλυντικά, λοσιόν για τα μαλλιά, οδοντοσκευάσματα» (κλάση 3) και «φαρμακευτικά προϊόντα και παρασκευάσματα υγιεινής» (κλάση 5)
            
         
               Απόφαση του τμήματος προσφυγών:
            
            
               Δέχεται την προσφυγή του αιτούντος την καταχώριση του σήματος, ακυρώνει την προσβαλλομένη απόφαση κατά το μέρος που δέχεται την ανακοπή όσον αφορά τα «σαπούνια, είδη αρωματοποιίας, αιθέρια έλαια, καλλυντικά, λοσιόν για τα μαλλιά, οδοντοσκευάσματα» (κλάση 3) και «φαρμακευτικά προϊόντα και παρασκευάσματα υγιεινής» (κλάση 5) και απορρίπτει το αίτημα της ανακόπτουσας
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 8, παράγραφος 1, στοιχείο β), του κανονισμού (ΕΚ) αριθ. 40/94